Tiziana Cantone

Tiziana Cantone (15. heinäkuuta 1983Chi era Tiziana Cantone: vita, morte e storia di Real Time e Le Iene dei video con il fidanzato – 13. syyskuuta 2016 Mugnano di Napoli) oli italialainen nainen, joka teki itsemurhan ja josta tuli nettikiusaamisen sekä kostopornon vastaisen kamppailun symboli.Four questioned in Italy after woman's suicide over sex video BBC 15.9.2016, viitattu 29.9.2024 Mother of Tiziana Cantone Acquitted of Defamation Charges in a Social Media Law Case Il Mattino 13.4.2024, viitattu 29.9.2024 Cantone lähetti huhtikuussa 2015 seksivideoita tapailemalleen miehelle ja kolmelle ystävälleen. Yhdessä videossa hän totesi: Sinä videoit? Hyvä. Fraasista tuli meemien aihe, ja sitä käyttivät julkaisemissaan videoissa muiden muassa jalkapalloilijat Paolo Cannavaro ja Antonio Floro Flores.Stephanie Kirchgaessner, Tiziana Cantone: seeking justice for woman who killed herself over sex tape The Guardian 13.10.2016, viitattu 29.9.2024 Tekstiä käytettiin muun muassa T-paitoihin painettuna. Cantone sai tietää videoitaan päätyneen pornosivustoille ystävän soittaessa hänelle aiheesta. Hänelle omistettiin myös Facebook-sivu “videoiden tähtenä”. Cantone voitti oikeuden tekemän ratkaisun oikeudesta tulla unohdetuksi, mutta tämä ei auttanut, koska videoita oli julkaistu uudelleen tuhansia kertoja.Tiziana Cantone: Suicide following years of humiliation online stuns Italy BBC 16.9.2016, viitattu 29.9.2024 Katsojia oli yli miljoona. Oikeus määräsi Cantonen maksettaviksi 20 000 euron oikeudenkäyntikulut. Videoiden levittyä viraalisti muun muassa Facebookissa ja Whatsappissa Cantone muutti Toscanaan. Hän jätti työpaikkansa ja aloitti nimenmuutosprosessin. Torinon kaupunginvaltuutettu Walter Caputo syytti Cantonea ja epäili tämän tavoitelleen pahamaineisuutta. Cantone hirttäytyi tätinsä asunnossa Mugnano di Napolissa syyskuussa 2016. Hän oli yrittänyt itsemurhaa kahdesti aiemmin. Kuolema herätti keskustelun nuorten naisten julkisen häpäisyn seurauksista. Pääministeri Matteo Renzi piti tapausta enimmäkseen “kulttuurisen taistelun” ilmentymänä. Kirjailija Roberto Saviano piti Cantoneen kohdistuneen vihan syynä Italian sairaalloista suhdetta seksiin; hänen mukaansa estotonta seksiä pidettiin maassa synneistä suurimpana. Cantonen kuoltua neljää miestä vastaan aloitettiin tutkinta kunnianloukkauksesta. Cantonen äiti jatkoi tyttärensä kuoltua kamppailua netin vihamielistä sisältöä vastaan. Vuonna 2021 Napolin maakunnassa syyttäjät määräsivät ruumiin kaivettavaksi ylös, koska kuolemaa ei ollut aikanaan tutkittu tarkasti vaan se oli päätelty olosuhteiden perusteella itsemurhaksi. Syyttäjänvirastossa tapausta pidettiin mahdollisena murhana ja uutta tutkimusta välttämättömänä, koska alkuperäiset löydökset olivat olleet epäjohdonmukaisia. Kahden miehen DNA-jälkiä oli taltioitu kuolinpaikalta.Tiziana Cantone: Italian woman's body to be exhumed in murder probe BBC 29.5.2021, viitattu 29.9.2024 Tammikuussa 2024 kuitenkin ilmoitettiin, että uusissa tutkimuksissa ei ollut ilmennyt mitään viitteitä siitä, että kyseessä ei olisi ollut itsemurha, ja tapaus katsottiin loppuun käsitellyksi. == Lähteet == Luokka:Italialaiset henkilöt Luokka:Itsemurhan tehneet Luokka:Vuonna 1983 syntyneet Luokka:Vuonna 2016 kuolleet